  udmurt.ru Юлия Турова 2019-тӥ арысен Удмуртиын «Демография» нацпроект улсын 43 ГТО-площадка лэсьтӥзы. Нылгаысь стадионлэн выль площадкаяз Ува ёросысь вань мылкыд карисьёс мугорзэс кыдатыны быгатозы: огшоры спортэз яратӥсьёс но, профессиональной спортсменъёс но.  Соос понна 26 тренажёр пуктэмын. Площадкае одӥг дыре 40 адями тэрыны быгатэ. Мугорез кыдатонъя но спортъя политикая министрлэн воштӥсез Денис Парахин калыклы вазиськиз: – Асьтэдыс вормыны быгатӥды ке, тренировкаос лэсьтӥды ке – вормонъёс  но луозы.  